
Vă înaintăm, alăturat, Raportul asupra propunerii legislative pentru înfiinţarea comunei Unguriu, prin reorganizarea comunei Măgura, judeţul Buzău, trimis comisiei noastre pentru dezbatere şi avizare în fond, cu adresa nr.397 din 22 septembrie 2003.

PRESEDINTE,







IOAN OLTEAN

	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
              






           9 octombrie 2003             
amenajarea teritoriului Şi echilibru 

          







Nr.26/1459
 


Ecologic 

RAPORT

asupra propunerii legislative pentru înfiinţarea comunei Unguriu, prin reorganizarea comunei Măgura, judeţul Buzău.

Cu adresa nr.397 din 22 septembrie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunere legislativă  pentru înfiinţarea comunei Unguriu, prin reorganizarea comunei Măgura, judeţul Buzău.


La întocmirea raportului s-a avut în vedere avizul Consiliului Legislativ nr.1292 din 8 septembrie 2003.



Prezenta propunere legislativă a fost dezbătută şi avizată în fond, în procedură obişnuită, în şedinţa din 8 octombrie 2003. 



Prezenta propunere legislativă are ca obiect de reglementare înfiinţarea comunei Unguriu prin reorganizarea comunei Măgura, judeţul Buzău. 



Fosta comună Unguriu, având în componenţă satele Unguriu şi Ojasca a fost defiinţată prin Legea nr.2/1968 privind organizarea administrativă a teritoriului României şi a intrat în componenţa comunei Măgura. 



Tinând seama de doleanţele exprimate de locuitorii fostei comune Unguriu, consiliul local al comunei Măgura a hotărât organizarea unui referendum local, în vederea consultării populaţiei asupra înfiinţării comunei Unguriu. 



Rezultatele referendumului organizat în condiţiile Legii nr.3/2000 privind organizarea şi desfăşurarea referendumului, au fost favorabile înfiinţării comunei Unguriu, procentul de participare la vot fiind de 64,93%, iar al voturilor favorabile fiind de 94,94%. 



Viitoarea comună Unguriu se va organiza prin preluarea satelor Unguriu şi Ojasca de la comuna Măgura, va avea o populaţie de 2446 locuitori, va dispune de sediu pentru primărie, o şcoală generală cu 8 săli de clasă, două grădiniţe, un spital zonal, un dispensar uman şi unul veterniar, farmacie, cabinet stomatologic, cămin cultural, poştă, post de poliţie, două staţii de transport auto şi haltă C.F.



După reorganizare, comuna Măgura va rămâne cu satele Măgura şi Ciuta, cu o populaţie de 2208 locuitori şi va dispune în continuare de dotările existente: primărie, 2 şcoli generale cu clasele I-VIII, grădiniţă, cămin cultural, dispensar uman, poştă, post de poliţie, staţie C.F., precum şi 2 staţii de transport auto.



Potenţialul economic al comunei Unguriu care se înfiinţează şi cel al comunei Măgura rămasă după reorganizare, permit echilibrarea bugetelor locale ale acestora. 



Având în vedere că sunt, îndeplinite criteriile stabilite prin anexa nr.IV pct.4.0 din Legea nr.351/2001 pentru aprobarea Planului de amenajare a teritoriului naţional – Secţiunea a IV-a – Reţeaua de localităţi, Comisia propune adoptarea propunerii legislative. 



2. Prin obiectul de reglementare şi conţinutul său, propunerea legislativă face parte din categoria legilor organice, potrivit prevederilor art.72 alin.(3) lit.o) din Constituţie. 



3. La lucrările comisiei au fost prezenţi 22 deputaţi din totalul de 26 membri ai Comisiei.




Raportul Comisiei a fost adoptat cu 20 de voturi pentru şi 2 voturi împotrivă. 



In urma dezbaterii, Comisia propune admiterea cu modificări a propunerii legislative. 

I. Amendamente admise.

În urma dezbaterii, comisia propune adoptarea proiectului de lege cu următoarele modificări:

	Nr. crt.
	Textul iniţial
	Textul propus de comisie

(autorul amendamentului)
	Motivarea propunerii amendamentului

	1.


	
Art.1. – (1) Se înfiinţează comuna Unguriu, judeţul Buzău, având în componenţă  satul Unguriu, prin reorganizarea comunei Măgura din acelaşi judeţ.  



	
Art.1. – (1) Se înfiinţează comuna Unguriu, judeţul Buzău, având în componenţă  satele Unguriu şi Ojasca, prin reorganizarea comunei Măgura din acelaşi judeţ.  


(propunerea comisiei)


	Satul Ojasca rămâne în componenţa comunei nou înfiinţate Unguriu. 

	2.


	
Art.4. – 
(4) Operaţiunile de predare – primire se vor face pe bază de protocoale încheiate între actualul primar al comunei Măgura şi delegatul, desemnat prin ordin al prefectului, cu atribuţii de primar al comunei Unguriu. 
	
Art.4. – 
(4) Operaţiunile de predare – primire se fac pe bază de protocoale încheiate între actualul primar al comunei Măgura şi delegatul, desemnat prin ordin al prefectului, cu atribuţii de primar al comunei Unguriu.


(propunerea comisiei)


	Tehnică legislativă.

	3.
	
Art.5. – Până la noile alegeri locale, autorităţile administraţiei publice locale din comuna Unguriu funcţionează în componenţa avută la intrarea în vigoare a prezentei legi. 


	
Art.5. – Până la noile alegeri locale, autorităţile administraţiei publice locale din comuna Unguriu funcţionează în componenţa avută la data intrării în vigoare a prezentei legi. 


(propunerea comisiei


	Tehnică legislativă. 




PREŞEDINTE,


    SECRETAR,



IOAN OLTEAN




ION FLORESCU

Expert: Stelian Androne



